钦定古今图书集成/明伦汇编/官常典/第740卷 > 饶理
## 钦定古今图书集成/明伦汇编/官常典/第740卷 > 饶理

按《东乡县志》：“理，字朝干，由庠生援例入太学。正德辛
未归省。盗起东乡，居少参，辟理佐县令。率民兵攻贼
巢，次于何坊。贼猝至，兵大溃，理奋怒讨贼，贼并力攻
之，中数矢而毙。无子，以兄之子治为嗣。事闻于朝，诏
荫其子为藩掾。理性刚直，少最犷戾，长知学，以古训
变其气习，使其不早罹于难，则造就未可量也。”